**Vážený zákazník**

**Vodárenskej spoločnosti Ružomberok**

 **Váš list číslo/ zo dňa : Naše číslo : Vybavuje/ linka : Ružomberok :**

 475/2016 Ing. Marián Schreiner 01.03.2016

 **Vec: Výzva k napojeniu na verejnú kanalizáciu**

 V uplynulom čase bola do prevádzky spustená novovybudovaná verejná kanalizácia (ďalej „VK“) v obciach Vášho regiónu – Liptovské Sliače, Ivachnová, L.Teplá a mestských častiach Ružomberka – Biely Potok, Rybárpole, Černová a Hrboltová. Odkanalizovaním odpadových vôd z Vašich nehnuteľnosti sa utvoria podmienky pre zlepšenie kvality životného prostredia, hlavne v čistejších vodných tokoch a podzemných vodách.

 Uvedomujeme si, že mnohé nehnuteľnosti v súčasnosti nespĺňajú zákonom stanovené podmienky nakladania s odpadovými vodami. Jedná sa prevažne o netesné žumpy, v niektorých prípadoch o nedovolené vypúšťanie priamo do miestnych potokov, prípadne priesakmi do podzemia.

 Výstavbou VK a kanalizačných prípojok došlo k splneniu podmienok pre napojenie aj Vašej nehnuteľnosti. V zmysle Zákona o verejných vodovodoch a kanalizáciách č.442/2002 Z.z. §23, odst.2 ste povinný sa pripojiť. V súlade s touto legislatívou Vás vyzývame k urýchlenému napojeniu Vašich nehnuteľnosti na verejnú kanalizáciu.

Termín napojenia je do 31.10.2016

 Technické podmienky a postup napojenia:

* Pripojenie nehnuteľnosti na VK si na vlastné náklady (svojpomocne, príp. dodávateľsky) zabezpečuje jej majiteľ
* Do prípojok nesmú byť zaústené vody zo striech, spevnených plôch, podzemné drenážne vody apod.
* Do prípojok nesmú byť zaústené vody akumulované v žúmpe, príp. septiku, odpadové vody musia odtekať z nehnuteľnosti do prípojky priamo
* Miestom napojenia je revízna šachta, ktorá je majetkom vodárenskej spoločnosti. Na dne tejto šachty je zaslepený otvor DN 150 určený pre zaústenie Vášho potrubia. Iný spôsob napojenia nie je prípustný, v prípade obmedzení iný spôsob napojenia podlieha súhlasu nižšie uvedenými pracovníkmi vodárenskej spoločnosti
* Napojenie na revíznu šachtu aj celá trasa musí byť vodotesná
* K vybudovaným prípojkám pred zásypom miesta pripojenia do revíznej šachty prizvať telefonicky pracovníkov našej spoločnosti v pracovných dňoch od 7:00 – 14:00 hod. – viď kontakty na konci výzvy. Zároveň odovzdáte pracovníkovi vodárenskej spoločnosti vyplnené tlačiva „Žiadosť o pripojenie nehnuteľnosti na verejnú kanalizáciu“ a „Prihláška“, ktoré slúžia na spracovanie zmluvy o odkanalizovaní. Tlačiva si môžete stiahnuť na internetovej stránke našej spoločnosti – [www.vsr.sk](http://www.vsr.sk) v úvodnej časti „Napájanie na verejnú kanalizáciu – Liptovské Sliače, Ivachnová, Liptovská Teplá a mestských častiach Ružomberka - Biely Potok, Rybárpole, Hrboltová a Černová“, príp. si ich vyzdvihnete na obecnom úrade, alebo Vám ich poskytnú pracovníci vodárenskej spoločnosti pri obhliadke napojenia
* Ak ste sa už napojili, ale napojenie nenahlásili, žiadame Vás splniť si túto povinnosť ihneď, ináč budeme takéto konanie považovať za porušenie zákona o verejných vodovodoch a kanalizáciách č.442/2002 Z.z., §25, odst.3/a.
* u paušálne stanovených výškach odplát za odvádzanie odpadových vôd, príp. v prípadoch vlastného zdroja pitnej vody je možné požiadať o montáž vodomeru na odbere pitnej vody (podmienkou je splnenie technických predpisov na montáž do vodomerných šácht). Požiadavky zašlite písomne na adresu našej spoločnosti.

 V súvislosti s pripájaním na verejnú kanalizáciu ponúka Vodárenská spoločnosť vývoz žúmp pripájaných nehnuteľnosti za veľmi výhodných podmienok – jednotná sadzba 33.-€ za. Nahlásenie požiadaviek na vývoz môžete vykonať telefonicky na kontaktného pracovníka prevádzky uvedeného na konci výzvy.

Taktiež ponúkame výstavbu Vašej časti kanalizačnej prípojky – dodávka materiálu a stavebných prác.

 Kontakty na našich pracovníkov pre kontrolu napájania,  nahlasovanie vývozu žúmp a uzatváranie zmlúv v pracovných dňoch od 7:00 – 14:00 hod:

Prevádzka kanalizácií

Ing. Marián Schreiner 0908 900 873

marian.schreiner@vsr.sk

Nahlasovanie a obhliadka napojenia:

Miroslav Likavčan 0905 686 689

Oto Bartoš 0911 011 773

Vývoz žúmp

Peter Urban 0907 829 308

peter.urban@vsr.sk

Oddelenie odbytu (uzatváranie zmlúv)

Dana Beňová 0918 926 341

dana.benova@vsr.sk



 Ing. Milan Mojš

 prokurista, riaditeľ spoločnosti